Polisie slaan toe op onwettige mynbedrywighedeArgieffoto Twintig mense is Dinsdag tydens ’n klopjag op onwettige mynbedrywighede in Durban Deep in Roodepoort in hegtenis geneem, het die Gautengse polisie gesê. Kapt. Kay Makhubele, woordvoerder van die polisie, het gesê die jongste optrede bring die getal inhegtenisnemings sedert operasies op onwettige mynbedrywighede in die area ŉ week gelede van stapel gestuur is op 30 te staan. Volgens Makhubele is daar in die operasies op gereedskap beslag gelê wat glo gebruik word vir onwettige myn terwyl skuilings en ander onwettige strukture afgebreek is. Onwettige elektrisiteitsverbindings asook verbindings aan waterpype is ook ontkoppel. Die mense wat in hegtenis geneem is na verwagting binnekort in die Roodepoort-landdroshof verskyn.